આમ ગઇ કાલે કુલ બાર બસમાં તોડફોડ થતાં આશરે રૂ.ર.પ૦ લાખનું નુકસાન થયું હતું. તેમજ બંધનાં એલાનથી આવકમાં રૂ.૮ લાખની ખોટ થતાં તંત્રને કુલ રૂ.૧૧ લાખનો ફટકો પડ્યો હતો. જોકે આજે સવારની પાળીમાં કુલ ૮પ૦ બસ રોડ પર મુકાઇ હોઇ બસ સેવા રાબેતા મુજબ થઇ હોવાનું એએમટીએસના ટ્રાફિક ડિરેકટર જિતેન્દ્ર મહેતા કહે છે. જયારે બીઆરએસમાં ગઇકાલે દિવસ દરમ્યાન કોઇ અજુગતો બનાવ બન્યો નથી. આજે સવારે રાબેતા મુજબ ર૩૦ બસ દોડતી કરાઇ હતી. બીઆરટીએસને ગઇકાલે આવકમાં ૮થી ૧૦ લાખનો ફટકો પડ્યો હોવાનું અનુમાન છે.